**BESZÁMOLÓ**

**az ELTE BTK Kari Kreditátviteli Bizottságának 2023. évi működéséről**

A Kari Kreditátviteli Bizottság a 2023. évi tevékenységét az ügyrendjében[[1]](#footnote-1) meghatározottak szerint végezte.

A bizottság tagjai 2023-ban:

Oktatók: dr. Kiszl Péter elnök (Könyvtár- és Információtudományi Intézet); dr. Orbán Katalin (Művészetelméleti és Médiakutatási Intézet); dr. Péteri Attila (Germanisztikai Intézet); dr. Salánki Zsuzsanna (Magyar Nyelvtudományi és Finnugor Intézet); dr. Starcevic Attila (Angol-Amerikai Intézet), dr. Szívós Erika (Történeti Intézet) – alkotói szabadsága alatt helyettesítette dr. Bagi Dániel (Történeti Intézet) és dr. Mészáros Andor Ákos (Történeti Intézet).

A Hallgatói Önkormányzat részéről: Döbör-Hodászi Gréta, Juhász Janka Júlia, Kálmán Levente Zsolt, Lentulai Martin Péter (2023. június 1-jétől), Nagy Emese (2023. június 1-jétől), Osztroluczki Anett, Szalay Anna (2023. május 31-ig).

Állandó meghívottak: a Nemzetközi Kapcsolatok Irodája vezetője (Gaál Tekla irodavezető) és a Tanulmányi Hivatal illetékes munkatársai.

A bizottság titkára: Czigelmajer Bence, a Tanulmányi Hivatal tantervi referense.

A bizottsági munka szakmai és adminisztratív támogatását a Tanulmányi Hivatal Tantervi Csoportja látta el. A nemzetközi hallgatók kérelmeit a Nemzetközi Kapcsolatok Irodája kezelte és iktatta.

A bizottság két alkalommal ülésezett: 2023. március 10-én hibrid formában és 2023. október 6-án jelenléti módon. A 2022/2023. tanév tavaszi félévében 269, a 2023/2024. tanév őszi félévben 459 kérelem érkezett a Tanulmányi Hivatalba, így **2023-ban összesen 728 kérelemről hozott döntést a bizottság.** A 2022/2023. tanév tavaszi félévében a 135 bizottsági döntést igénylő kérelem közül 104 esetben született támogató döntés és 134 technikai kérelem volt. A 2023/2024. tanév őszi félévben a 163 bizottsági döntést igénylő kérelem közül 125 esetben született támogató, 38 esetben elutasító döntés, 268 darab technikai kérelem volt. Jogorvoslatra négy esetben került sor, melynek eredményeképpen – a szakos kreditfelelős újbóli eljárásban lefolytatott állásfoglalását is figyelembe véve – az elsőfokú határozatban született döntését fenntartotta a bizottság.

A két ülés közötti időszakban a rendkívüli elbírálást igénylő, abszolutórium és felvételi eljárás előtt álló hallgatók kérelmeinek esetében az ügyrend 5. § (4) szerinti döntéshozatalt alkalmazta a bizottság, azaz: „A Bizottság felhatalmazást ad a Bizottság elnökének, hogy az ülések közötti időszakban beérkező, rendkívüli elbírálást igénylő kérelmeket saját hatáskörben, a Bizottság összehívása nélkül elbírálja. A TH a döntés előkészítésére bekéri a Bizottság egy oktató és egy hallgató tagjának véleményét.” A Tanulmányi Hivatal a OneDrive felületen teszi közzé a kreditátviteli dokumentációt, ahol egyúttal nyomon követhetők a szakos kreditfelelősök, az oktatói és hallgatói tagok javaslatai, majd az elnök döntései.

2023-ban napirendre vett további főbb témakörök:

* A kreditátviteli adminisztráció teljes mértékben online térbe történő átköltözése. A hallgatók a [kreditatvitel@btk.elte.hu](mailto:kreditatvitel@btk.elte.hu) címre elküldött dokumentumait a Tanulmányi Hivatal egy Microsoft OneDrive mappában kezeli. A kérvényt leadó hallgatók listáját, a tárgyak Neptunba történő feltöltését, valamint azokat a tárgyakat, amelyek bizottsági döntést igényelnek, a Tanulmányi Hivatal egy erre kialakított Excel-táblázatban, az ülések előtt 3-4 munkanappal teszi hozzáférhetővé a bizottsági tagok részére. Az előbírálat után a számítógépes teremben zajló bizottsági ülésen minden tag valamennyi kérelem teljes dokumentációjába betekinthet, így a nem egyértelmű kérelmeket/tárgymegfeleltetéseket szükséges részletesen tárgyalni.
* A szakspecifikus Digitális bölcsészeti kompetenciák tárgy elfogadtatása – az általános digitális bölcsészet tárgy nem feleltethető meg a szakspecifikus digitális bölcsészet tanegységnek.
* Tanári képzésről alapszakra történő képzésváltás esetén, amennyiben a tanári szakon csak gyakorlati kurzus szerepel a mintatantervben, úgy az elfogadható kollokvium követelménytípusú kurzusnak.
* A tárgytematikák hitelességére vonatkozóan egy új sablont helyeztünk el a honlapon, ezzel támogatva azt, hogy a más intézményből érkező hallgatók hiteles tematikákat nyújtsanak be a kérelmeikhez.

Budapest, 2024. február 26.

Prof. Dr. Kiszl Péter

bizottsági elnök

1. Az Eötvös Loránd Tudományegyetem Bölcsészettudományi Kara Kreditátviteli Bizottságának Ügyrendje <https://btk.elte.hu/dstore/document/3370/%C3%9Cgyrend_Kredit%C3%A1tviteli%20Bizotts%C3%A1g%202021_KT.pdf> [↑](#footnote-ref-1)